Nova edició de l'Aplec del Remei a Castell d’Aro - Gavarres 365
Castell d’Aro celebra aquest diumenge 8 d’octubre una de les celebracions més típiques i clàssiques del seu calendari de festivitats: l’Aplec del Remei, a l’ermita que porta el seu nom, situada a la carretera que uneix Castell d’Aro amb S’Agaró. El programa d’actes s’inicia amb una missa i ofrena floral acompanyada per la Coral de la Vall d’Aro a les 12 del migdia, i tot seguit, audició de sardanes amb la Cobla La Principal de Cassà, arrossada popular per a uns 800 comensals (3 euros, cal portar-se el servei), animació infantil amb Els Trambòtics i castanyada popular com a cloenda. L’Aplec del Remei, està organitzat pel Casino Castellarenc, l’Associació de Gent Gran de Castell d’Aro i la regidoria de Dinamització Cultural de l’Ajuntament de Castell-Platja d’Aro.
Durant el cap de setmana al municipi també es pot gaudir d’un ampli conjunt d’activitats. Podeu consultar la programació des d’aquí.
Article anteriorCap de setmana tranquil amb temperatures suaus
Article següentDia Mundial dels Ocells al Parc dels Estanys